# Inma Chacón

Inmaculada Chacón Gutiérrez (Zafra, Badajoz, 3 de juny de 1954), més coneguda com a Inma Chacón, és una narradora i poetessa espanyola, germana bessona de Dulce Chacón.

## Biografia

Va néixer a Extremadura en una família conservadora, "aristòcrata, de dretes i del bàndol nacional", segons paraules de la seva germana. El seu pare, Antonio Chacón—que va ser alcalde de Zafra durant la dictadura de Franco— tenia inquietuds literàries: escrivia poemes amb el pseudònim Hache i llegia poesia a la seva família. Va morir quan Inma i Dulce tenien 11 anys. María Gutiérrez, la mare, va partir amb les nenes a l'any següent a Madrid, on es van instal·lar.
Inma diu que va aprendre a llegir literatura "molt ràpid": "El meu pare era poeta i la meva mare ha estat una gran aficionada a la lectura, així és que des de molt joveneta ella ens triava els llibres".
Doctora en Ciències de la Informació per la Universitat Complutense de Madrid, és professora de Documentació a la Universitat Rei Joan Carles. Ha estat degana de la facultat de Comunicació i Humanitats a la Universitat Europea, fundadora i directora de la revista digital Binaria i directora del Doctorat en comunicació, desenvolupament tecnològic i renovació sociocultural.
És columnista d'El Periódico de Extremadura des de finals de 2005 i col·labora amb diversos mitjans.
La seva primera novel·la, La princesa índia és un homenatge a la seva germana, ja que era una història que ella volia escriure quan va emmalaltir del càncer que acabaria amb la seva vida en 2003. Dulce li va demanar a Inma que realitzés aquest projecte.
En 2011 va resultar finalista del Premi Planeta amb la seva quarta novel·la Tiempo de Arena, i l'escriptora va comentar llavors que aquest guardó li donaria identitat pròpia com a autora, perquè fins al moment, segons va explicar, hi ha hagut molta tendència a identificar-la amb la seva germana.

## Obres

* La princesa india, novela, Alfaguara, 2005
* Alas, poemario, Ellago, 2006
* Urdimbres, poemario, Ellago, 2007
* Las filipinianas, Alfaguara, 2007
* Nick, novela juvenil, La Galera, 2011
* Antología de la herida, poemario, Musa a la 9, 2011
* Tiempo de arena, novela, Planeta, 2011
* Mientras pueda pensarte, novela, Planeta, 2013
* Tierra sin hombres, novela, Planeta, 2016

## Treballs col·lectius

* Las Cervantas, obra de teatre escrita en col·laboració amb José Ramón Fernández per a un projecte de la BNE, 2016.

## Premis i reconeixements

* Finalista del Premi Planeta 2011 amb Tiempo de Arena

## Referències

* ↑ «Biografía de Inma Chacón». lecturalia.com. [Consulta: 25 febrer 2011].
* ↑ «Biografía de Dulce Chacón». Lecturalia S.L.. [Consulta: 4 juny 2012].
* 1 2 Monogràfic del
* ↑ Dulce Chacón perd la seva batalla contra la mort
* ↑ Inma Chacón en
* ↑ «Entrevista». Arxivat de l'original el 2016-03-04. [Consulta: 16 octubre 2016].
* ↑ Andrea Aguilar.
* ↑ «Carlos Gosch.». Arxivat de l'original el 2013-10-26. [Consulta: 16 octubre 2016].
* ↑ www.regiondigital.com. «El montaje "Las Cervantas", que formará parte del XXVII Festival de Teatro Clásico de Cáceres, se presenta en Madrid», 29-04-2016. Arxivat de l'original el 2016-04-30. [Consulta: 17 maig 2016].
* ↑ España, Biblioteca Nacional de. «Presentación de Las Cervantas, pieza dramática escrita por Inma Chacón y José Ramón Fernández» (en castellà). [Consulta: 17 maig 2016].

## Enllaços externs

* Inma Chacón a Alfaguara
* Carmen Sigüenza. Inma Chacón escriu el llibre que la seva germana bessona Dulce va somiar, nota de l'Agència EFE reproduïda en El Mundo, 19.05.2055accés 24.01.2012